NARGIZA ERKABOYEVADAN NAMUNAVIY TEST

1. Qaysi gaplarda bir turdagi ravishlar qatnashgan?

1) Orqasiga qarasa, uzoqdan bir ho`kiz uni to`xtovsiz chaqirib kelyapti.

2) Bular piyoda asta-sekin o`rdaga bordilar.

3) Bu voqea xuddi kechagina bo`lgandek, ammo darrov uch yil o`tibdi.

4) Kun kech bo`ldi, ertaga erta bilan yo`lga chiqamiz.

A) 1, 2, 3 B) 1, 2 C) 1, 3, 4 D) 1, 4

2. **Bordim, boray, borsam, bormoqchiman**.

Ushbu fe’llar bir-biridan qanday farqlanadi?

A) harakat bilan shu harakatni yuzaga chiqaruvchi shaxs o`rtasidagi munosabatni qanday ifodalashiga ko`ra

B) harakatning nutq momentiga nisbatan qachon bajarilish yoki bajarilmasligiga ko`ra

C) harakat-holatning shaxslarga munosabatiga ko`ra

D) so`zlovchining harakatga bo`lgan munosabatiga ko`ra

3. *Biri igna tortadi, biri piltakach uradi, bitgan do`ppini taxtakachga botiradi, yana biri ipak qaynatadi, quritadi, xullas, namozgarda boshlangan do`ppi ertasiga tayyor bo`ladi*. Ushbu gapda qanday nisbatdagi sof fe’l shakllari qatnashgan?

A) 3 ta aniq nisbat, 3 ta orttirma nisbat

B) 4 ta aniq nisbat, 2 ta orttirma nisbat

C) 3 ta aniq nisbat, 2 ta orttirma nisbat, 1 ta o`zlik nisbat

D) 2 ta aniq nisbat, 2 ta orttirma nisbat, 2 ta majhul nisbat

4. *Jaxolat, xavas, zaxmat, xitob, saxovat*.

Berilganlardan nechta so`zda bo`g`iz undoshi o`rniga chuqur til orqa undoshi noto`g`ri qo`llangan?

A) 2 ta B) 3 ta C) 4 ta D) 5 ta

5. Qaysi gap tarkibida 3 ta ko`makchi mavjud?

A) Yuz bergan tabiiy ofat tufayli uyimizning hamma yog`i buzilib-yorilib ketib, yashash uchun mutlaqo yaroqsiz holga kelib qolgandi.

B) Shundan beri inson tinmayin Shu yer uzra ter to`kar hamon. Yerni go`zal qilgani sayin Go`zal bo`lar o`zi ham inson.

C) Duo bilan el ko`karar, yomg`ir bilan yer ko`karar.

D) Aslida inson baxt uchun, dunyo ne’matlaridan bahramand bo`lish uchun tug`iladi.

6. Furqatning Nikolay Ostroumov bilan tanishishi uning hayotida qanday iz qoldirdi?

1. “Turkiston viloyati gazeti”ga tarjimon bo`lib ishga kirdi.

2. Ijodida jurnalistik, publitsistik faoliyati boshlandi.

3. “Turkiston voliyati gazeti”ga muxbir bo`lib ishga kirdi.

A) 2, 3 B) 2 C) 3 D ) 1, 2

7. Bayron qalamiga mansub “Don Juan” asarining janri…?

A) doston B) qissa C) she’riy roman D) tragediya

8. “Avesto”da tilga olingan “ushtavod goh” nima?

A) Zardushtiylik tasavvurida ilohiy farog`at, jannat manzillari

B) Zardusht yaratgan qo`shiqlarning ikkinchisi shunday nomlanadi

C) kesik yoki bo`lak, qism ma’nosida

D) lazzatli, xushbo`y, g`oyat yoqimli moy bo`lib, behisht ne’mati hisoblanadi

9. Tashkiliy hujjatlarga qaysilar kiradi?

1) guvohnoma; 2) yo`riqnoma; 3) dalolatnoma; 4) nizom; 5) shartnoma; 6) ko`rsatma.

A) 1, 2, 3, 4, 5, 6 B) 1, 2, 3, 5 C) 1, 2, 4, 5 D) 1, 3, 5

10. Qaysi gap(lar)da to`ldiruvchining ikki turi uyushib kelmagan?

1) Qizlar urchiq bilan charxda ip yigirish, mato to`qish, liboslar tikishni ham bilishlari lozim; 2) Respublikamiz maktablari o`quvchi hamda o`quvchilarini darsliklar va o`quv qo`llanmalari bilan ta’minlashni ko`ngildagidek yo`lga qo`yaylik; 3) Yurtni balo-qazolardan himoya eta oladigan o`g`lonlarga, yaxshi kelajak, porloq hayotni ravshan ko`z bilan ko`ra oladigan pok niyat avlodlarga olqishlar bo`lsin.

A) 1 B) 1, 2 C) 1, 3 D) 3

11. Berilgan morfemalarning qaysilari so`z yasovchi va lug`aviy shakl yasovchi qo`shimchalar orasida shakldoshlik munosabatiga ega?

1) -ma; 2) -chak; 3) -choq; 4) -k; 5) -lab; 6) -m.

A) 1, 2, 3, 5 B) 1, 2, 3, 5, 6 C) 1, 2, 3, 4, 5 D) 1, 2, 3, 4, 5, 6

12. “Farhod va Shirin” dostonida Xusravning “*Yoringning vasliga orzumandmisan?*” degan savoliga Farhod qanday javob beradi?

A) bu jonimning murodidir

B) bu qalbimning yagona istagidir

C) yor vasli kerak emas, xayoli bilan xursandman

D) jonimni unga qurbon qilishga tayyorman

13. “*Qirq yigitni yig`dirib, silovsin to`n kiydirib, kuniga kechkisin sergo`sht qilib, sermoy palovga to`yddirib, semiz qo`ydan so`ydirib, ko`pkarisin choptirib, olomonga ola sarpo kiydirib, el-u xalqning ko`nglini toptirib kun o`tkazar edi*”. Ushbu ta’rif xalq dostonlaridagi qaysi qahramonga tegishli?

A) Hasanxon B) Avazxon C) Boysari D ) Go`ro`g`li

14. “*U (Alisher Navoiy)ning kelib chiqishi baxshilarga borib taqaladi. Otasini “Kichkina baxshi” deyishgan, u saroyda amaldor bo`lgan. Mir Alisher bolalikdan Sulton Husayn mirzo bilan do`stlashgan. Sulton Husayn mirzo podsho bo`lgach, Alisher Navoiy uning xizmatiga kelgan*”.

Navoiyning tarjimayi holiga doir ushbu muhim ma’lumotlarni kim yozib qoldirgan?

A) Hakimshoh Qazviniy B) Rashidiy C) Husayn Voiz Koshifiy D) Xondamir

15. …*juda o`tkir ta’bi bor edi, nazm va inshoda zavqi baland edi, Humoyun podshoh davrida amirlik ham qildi*.

“Boburnoma”dan olingan ushbu ta’rif kim haqida?

A) Shayx Zayn Xavofiy

B) Mullo Baqoiy

C) Mavlono Shihob Muammoyi

D) Shayx Abulvohid Forig`iy

16. “Xazina”, “Hayqiriq”, “Rahmat, azizlarim”, “Hukm”, “Qadrdon dalalar”, “Jimjitlik”, “Ufq”

Berilgan asarlardan nechtasi Said Ahmadning qissa janridagi asarlari hisoblanadi?

A) ikkitasi B) uchtasi C) bittasi D) to`rttasi

17. *«Odam va boshqa jonivorlar, hatto o‘simliklar qabul qiladigan ovqat» ma’nosini ham bildiradi. Umuman, ovqatlanish uchun lozim bo‘lgan tayyor yoki xom holatdagi narsani bildiradi*.

Ushbu ta’rif ovqat so`zining qaysi sinonimi haqida?

A) ovqat B) taom C) oziq D) yemish

18. Berilganlardan nechtasi to`g`ri?

1. Shevaga oid birliklar adabiy til me’yorlaridan tashqarida, ular milliy til unsurlari sanaladi.

2. Shevaga oid so`zlar ilmiy, rasmiy va publitsistik uslublarda qo‘llanmaydi.

3. Shevaga oid so`zlar oddiy so‘zlashuv va badiiy uslubda muayyan bir me’yorda ishlatiladi.

4. Badiiy uslubda qo‘llangan shevaga oid unsurlar yozuvchining uslubiy-estetik maqsadiga xizmat qiladi.

A) ikkitasi B) uchtasi C) to`rttasi D) bittasi

19. Qo‘qon xonligida oliq-soliqlardan to‘plangan pullarni qabul qilib oluvchi, saqlovchi va xon xazinasiga topshiruvchi saroy amaldori qanday nomlangan?

A) qutidor B) yasovul C) bakovul D) tanobchi

20. Qaysi gapda aniqlovchi inversiyaga uchragan?

A) Tilingizga olmang bu muqaddas, pokiza so‘zni.

B) Ko‘ringanidan iste’dod yasab, ko‘tar-ko‘tar qilib yurish nima kerak ekan o‘zi bu xotinga?!

C) Sen o‘zing kimsen? – dedi. – Bobur sening kiming?

D) Qahring qattiq-da sening... – dedi Soliyev tanbeh ohangida.

21. Undalmalar undash ma’nosini yanada kuchaytirish uchun…

1) turli undovlar ham birga qo‘llanadi;

2) takror holda keladi;

3) gapning ichida keladi;

4) gapning boshida keladi;

5) gapning oxirida keladi.

A) 1, 2, 4 B) 1, 2 C) 1, 2, 3, 5 D) 1, 2, 3, 4, 5

22. Qay qo`shma gap qismlari orasiga ikki nuqta qo`yilmaydi?

A) Matluba... musobaqaga yig‘ilgan olomonni ko‘rib hayratda qoldi // odamning ko‘pligidan keng maydonga tanga tashlasa yerga tushmas edi.

B) Matluba darrov sezdi // rashk qilishyapti!

C) Birdan bir tilagim // olib keting men sho‘rlikni!

D) To‘satdan yana nog‘oralar gumburlaydi // otlar kishnaydi.

23. *Qurvonbibi bir nafas tinmasdan, Zebini maqtab gapirar, uning dutor chalishi, ashula aytishi, chok tikishi, to‘ppi bosishlarini hikoya qilar, yurish-turishlari, qaddi-qomati, bo‘ylari, ko‘zlari va qoshlarining chiroyliligini aytar edi*. (Cho‘lpon)

Ushbu o`zlashtirma gap ko`chirma gapli qo`shma gapga aylantirilganda uyushiq bo`laklar ko`chirma gapda qaysi gap bo`lagi vazifasini bajaradi?

A) ega B) aniqlovchi C) kesim D) to`ldiruvchi

24. «Davlat tili haqida»gi qonunimizning qaysi moddalarida ish yuritishning tilga

aloqador jihatlari qoidalashtirilgan?

A) 8–14-moddalarda B) 6–14-moddalarda

C) 8–15-moddalarda D) 8–16-moddalarda

25. “*Etni tutog`i bit*” maqoli “Advokatlik osonmi?” pyesasidagi qaysi qahramon tilidan aytilgan?

A) Xushvaqt B) Rapoil C) Xudoyberdi D) Mehrinsa

26. Berilgan so'zlarni tegishli guruhlarga ajrating.

1) sassiqpopishak; 2) sovuqqonlik; 3) bilimdonlikdan; 4) sachratqi; 5) ko'paytma; 6) tinchitmoq.

a) 2 morfemadan iborat so'z; b) 3 morfemadan iborat so'z; c) 4 morfemadan iborat so'z; d) 5 morfemadan iborat so'z.

A) 1, 4-b, 2, 5-c, 3, 6-d

B) 1-a, 4-b, 2, 5-c, 3, 6-d

C) 1, 4-a, 2-b, 5-c, 3, 6-d

D) 1, 4-a, 5-b, 2-c, 3, 6-d

27. 1. Bu – tushmi, o'ngmi, yoki bir ro'yo!

2. Bu – siz uchun katta sinovdir.

3. Bu cholni butun yurt izzat qiladi.

4. Buning odam bo'ladigan emas.

Berilgan gaplarning qaysilarida olmosh ega vazifasini bajargan?

A) 1, 2, 3, 4 B) 2, 3 C) 1, 2, 4 D) 2, 3, 4

28. Maxtumquli hayoti va ijodiga oid javoblarini belgilang.

1. Maxtumquli XVIII asrda yashab ijod etgan.

2. Otasi Davlatmamat Ozodiy taxallusi bilan qo'shiq va g'azallar yozgan.

3. Maxtumqulining asosiy hayotiy mashg'uloti zargarlik edi.

4. Maxtumqulining Buxorodagi Mirarab madrasasida o'qiganligi haqida ma’lumot bor.

5. Maxtumquli she’rlaridan javonmardlik tariqati nafasi yaqqol ufurib turadi.

A) 1, 2, 3, 4, 5 B) 1, 2, 3 C) 1, 2, 3, 4 D) 2, 3, 4

29. *Kim odamlarga yaxshilik qilsa, yaxshi inson deyishadi*. Ushbu gap?

A) to`ldiruvchi ergash gapli qo`shma gap

B) ega ergash gapli qo`shma gap

C) aniqlovchi ergash gapli qo`shma gap

D) hol ergash gapli qo`shma gap

30. Qaysi qatordagi gaplarda asosida hosil bo`lish usuliga ko`ra bir guruhga mansub undoshlar qatnashgan yasama sifatlar mavjud?

1. Chuqur va xayolchan ko`zlarida sirli va sehrli bir holat aks etadi.

2. Bo`yi mendan kattarog`-u, o`zi sap-sariq.

3. Dunyoda johillikdan dahshatliroq narsa yo`q.

4. Nomus jondan ham qimmatliroq.

A) 1, 2, 4 B) 1, 4 C) 1, 2 D) 2, 4

Ustoz: Nargiza Erkaboyeva

@nargizaerkaboyeva